|  |
| --- |
| Серіктестерге қызмет көрсету шартына  №3 қосымша |
| Төлем қызметі |
| 1. Қызметтің мәні |
| * 1. Осы Қосымша «Төлемдер және төлемдер жүйесі туралы» Қазақстан Республикасы Заңында көзделген төлем қызметін көрсету бойынша Kaspi мен Серіктестің арасындағы қатынасты реттейді және Kaspi-дің төлем қызметін көрсетуінің жалпы талаптары мен тәртібін анықтайды. Осы Қосымшаның және Серіктестерге БҚКШ-ның талаптары төлем қызметін көрсетуге арналған шарт болып табылады. Серіктесте бұрын жасалған төлем қызметін көрсетуге арналған шарт болған кезде (Серіктестерге БҚКШ-ға қосылғанға дейін және Серіктестерге БҚКШ-ның осы Қосымшасының аясында әрекеттер жасалғанға дейін), төлем қызметін көрсету бойынша Kaspi мен Серіктестің арасындағы қатынас Серіктестерге БҚКШ-ның талаптарымен реттеледі. Серіктестерге БҚКШ-ға қосылғанды растайтын осы Қосымшада көзделген әрекеттер жасалған сәттен бастап бұрынғы төлем қызметін көрсетуге арналған шарттың (егер ол болса) қолданысы тоқтатылады. |
| * 1. Серіктестің осы Қосымшада көзделген, төлем қызметін алуға бағытталған әрекеттерді жасауы төлем қызметін көрсету талаптарын толық және сөзсіз қабылдау (Акцепт) болып қарастырылады. |
| 1. Жалпы ережелер |
| * 1. Осы Қосымшаның мақсаты үшін пайдаланылатын терминдер мен анықтамалар мынадай мағынаны білдіреді: |
| * + 1. Төлем қызметі – төлемдер және/немесе аударымдар кіретін аударым операциясы, электрондық нысанда бастама көтерілген төлемдер мен аударымдар, банктік шотқа қолма-қол ақшаны қабылдау және осы Қосымшаның 3-бабында көзделген өзге қызмет; |
| * + 1. Даулы жағдай – төлем қызметін көрсеткен кезде төлемнің ықтимал рұқсат етілмеуіне байланысты немесе төлем қызметінің тиісінше көрсетілмеуіне қатысты өзге мәселеге байланысты туындайтын жағдай; |
| * 1. Төлем қызметін көрсетуге арналған шарт Қосылуға арналған өтінішке қол қойылған және Серіктес осы Қосымшаның 3-бабында көзделген төмендегі әрекеттердің бірін жасаған сәттен бастап 1 (бір) жылға жасалады. |
| * 1. Серіктестің Kaspi-дегі банктік шотына ақша аудару операциясы аяқталған сәтте немесе төлем қызметінің түріне байланысты төлем және (немесе) ақша аударымы аяқталған сәтте Қызмет көрсетілген болып саналады. |
| * 1. Серіктестің электрондық нысанда бастама көтерген, банктік шот, банктік салым, банктік қызмет көрсету, төлемдерді өңдеу жөніндегі шарттардың аясында төлем қызметін көрсету және төлем және (немесе) аударым жасау немесе аталған төлемдер бойынша ақша қабылдау үшін банкке, банктік операциялардың жекелеген түрлерін жүзеге асыратын ұйымдарға қажетті ақпаратты беру осы Қосымшада белгіленген тәртіппен және талаптармен жүзеге асырылады. |
| * 1. Серіктес пен Kaspi-дің арасында қашықтан банктік қызмет көрсету туралы ережелер берілген қолданыстағы шарттар болған кезде тиісті қызмет көрсету шартын жасасу немесе оны өзгерту үшін қажетті құжаттар, егер өзгесі Серіктестерге БҚКШ-да көзделмесе, Сайт арқылы ондағы тиісті электрондық шаблонды толтыру жолымен ресімделеді. |
| 1. Көрсетілетін төлем қызметінің түрлері және жалпы сипаттамасы |
| * 1. Осы Қосымшаға сәйкес Серіктеске мынадай төлем қызметтері көрсетіледі: |
| * + 1. Қазақстан Республикасының заңнамасына және Серіктеспен жасалған шарттарға сәйкес төлемдік тапсырма, төлемдік талап, төлемдік ордер арқылы Серіктестің банктік шотына нұсқаулар беру; |
| * + 1. Серіктестің банктік шотына ақша аудару; |
| * + 1. Серіктестің Kaspi-геKaspi-ге төлем жасау немесе банктік шотқа ақша аудару туралы төлемдік нұсқау жолдауы; |
| * + 1. Kaspi-геKaspi-ге аударымға, төлем жасауға арналған өтініштер беру; |
| * + 1. Клиенттің (Серіктестің тауарларын/жұмыстарын/қызметін сатып алушының) Серіктестің пайдасына аударым жасауға/ақша төлеуге арналған электрондық нұсқауға бастама көтеруі, соның ішінде электрондық ақшаны пайдалану арқылы; |
| * + 1. Серіктестерге БҚКШ-да көзделген өзге әрекеттер. |
| * 1. Серіктестің Kaspi-де банктік шоты болған жағдайда, Серіктеске төлем қызметі көрсетіледі. |
| 1. Төлем қызметін көрсетудің тәртібі мен мерзімі |
| * 1. Төлем қызметі Қазақстан Республикасының заңнамасында, төлем жүйелерінің қолданылатын ережелерінде, Kaspi-дің қауіпсіздік рәсімдерінің талаптарында, Kaspi-дің ішкі рәсімдерінде көзделген тәртіппен көрсетіледі. Төлем қызметін көрсетудің бөлек ерекшеліктері Серіктеспен жасалатын шарттарда белгіленеді. |
| * 1. Төлем қызметін көрсетудің ең көп мерзімі – егер заңнамада немесе шарттарда, соның ішінде процессинг қызметі бойынша үшінші тұлғалармен жасалған шарттарда өзгесі көзделмесе, тиісті нұсқау түскен Kaspi-дің бір операциялық күні ішінде. |
| 1. Төлем қызметінің ақысы |
| * 1. Серіктес төлем қызметінің ақысын Kaspi-дің Сайтта жарияланған Тарифтеріне сай төлейді. Серіктес төлем қызметінің әр түрінің ақысын (әр аударым операциясын) Kaspi-дің Тарифтерінде көрсетілген тиісті мөлшерлеме бойынша төлейді. |
| * 1. Серіктес төлем қызметінің ақысын қызмет көрсетілгенге дейін төлейді. |
| * 1. Серіктестің банктік шотына ақша қабылдау қызметінің ақысы, егер мұндай қызметтің ақысы Kaspi-дің Тарифтерінде көзделсе, Серіктестің банктік шотына ақша аударылғаннан кейін төленеді. Серіктестің банктік шотынан үшінші тұлғаға ақша аудару қызметінің ақысы, егер мұндай қызметтің ақысы Kaspi-дің Тарифтерінде көзделсе, аударылатын сомадан комиссияның сомасын ұстап қалу арқылы төленеді. Егер өзгесі Серіктеске БҚКШ-да және/немесе Қосылуға өтініште көзделмесе, қызмет ақысы Серіктестің банктік шотын тікелей дебеттеу арқылы, соның ішінде Серіктестің банктік шотына аударылған сомадан немесе аударылатын сомадан комиссияның сомасын ұстап қалу арқылы төленеді.   2. Көрсетілген қызмет үшін комиссия қайтарылмайды. |
| 1. Төлем қызметі туралы ақпарат беру тәртібі |
| * 1. Жасалған төлем қызметі туралы ақпарат Қазақстан Республикасының заңнамасына сәйкес Серіктестің жазбаша сұратуымен беріледі. |
| * 1. Алынатын алымдардың мөлшері және төлем қызметінің ақысы бойынша комиссиялар, және оларды алу тәртібі туралы ақпарат Сайтта жарияланатын Тарифтерде көрсетіледі. |
| * 1. Kaspi-дің көрсетілетін төлем қызметі бойынша өндіретін ақшалай мәндегі комиссиясының мөлшері туралы ақпарат Kaspi-гешотқа нұсқаулар берілген сәтте немесе байланыс арналарының бірі арқылы беріледі. |
| 1. Рұқсат етілмеген төлемдерден қорғайтын әрекеттердің тәртібі |
| * 1. Заңнамада белгiленген талаптар сақталмай жасалған төлем [рұқсат](http://adilet.zan.kz/kaz/docs/V000001260_#z64) етілмеген болып табылады. Сондай-ақ жалған төлем құжаттары немесе жалған төлем құралдары пайдаланылып жасалған төлемдер рұқсат етілмеген төлемдер болып табылады. |
| * 1. Мынадай әрекеттер рұқсат етілмеген төлемдерден қорғайтын әрекеттерге жатады: |
| * + 1. Жалғандық, түзетулер, толықтырулар мен қолмен жөнделген жерлердің бар-жоғын көзбен тексеру; |
| * + 1. Серіктестерге БҚКШ-да анықталған, Серіктестің электрондық нысанда бастамашылық жасаған қауіпсіздік рәсімдерін орындау. |
| * 1. Банктік құпияны құрайтын ақпаратқа рұқсатсыз қол жеткізу, оны рұқсатсыз өзгерту, рұқсатсыз төлем немесе ақша аударымын жасау және қызмет көрсетілген кезде туындаған өзге де рұқсат берілмеген әрекеттерді жүзеге асыру анықталған кезде Kaspi олар анықталғаннан кейін келесі жұмыс күнінен кешіктірмей осындай іс-әрекеттерге жол беруге қатысы бар Серіктеске бұл жөнінде хабарлайды. |
| 1. Шетел валютасында төлем қызметін көрсеткен кезде қолданылатын айырбастау бағамын анықтау тәртібі |
| * 1. Қазақстан Республикасының заңнамасында немесе Серіктеске БҚКШ-да көзделген жағдайларда, шоттың валютасынан ерекшеленетін валютада немесе шетел валютасында төлем қызметі көрсетілген кезде Kaspi Серіктестің банктік шотынан ақша алынған күнгі жағдай бойынша белгіленген валютаның айырбастау бағамын қолданады. |
| * 1. Банктік шоттың валютасынан ерекшеленетін валютада төлем немесе ақша аударымы жасалған кезде Kaspi төлем құжатының Kaspi-геKaspi-ге түскен күні мен уақытында қолданыста болған Kaspi-дің шетел валютасын айырбастау бағамын пайдаланып, Серіктестің банктік шоты бойынша көрсетуді жүзеге асырады немесе Kaspi-де Байланыс арналарымен не Жеке кабинет арқылы Серіктестің назарына жеткізілетін өзге тәртіп көзделуі мүмкін. |
| * 1. Kaspi-дің төлем қызметін көрсеткен кезде пайдаланылатын ағымдағы айырбастау бағамын Kaspi Сайтта және/немесе Kaspi-дің бөлімшелеріндегі стендтерде жариялау арқылы Серіктестердің назарына жеткізеді. |
| 1. Kaspi-дің төлем қызметін көрсетуден бас тарту құқығы сақталатын талаптар |
| * 1. Kaspi мынадай жағдайларда: |
| * + 1. Қазақстан Республикасының заңнамасында көзделген, соның ішінде нұсқауды орындаудан бас тарту үшін; |
| * + 1. Kaspi-дің пікірінше рұқсат етілмеген төлем белгілерінің анықталуы; |
| * + 1. Егер Серіктес Серіктеске БҚКШ-да көзделген тәртіппен теңестірілмесе (анықталмаса); |
| * + 1. Егер шоттардағы ақша операциялар жүргізуге және Тарифтерде көзделген комиссияларды алуға жеткіліксіз болса; |
| * + 1. Берілетін құжаттардың заңнаманың талаптарына сәйкес келмеуі; |
| * + 1. Серіктестің КЖ/ТҚҚ заңнамасына сәйкес күмәнді операцияларға қатысы бар операцияларды жасауы немесе жасауға әрекеттенуі; |
| * + 1. Серіктестің жалған кәсіпкерлік қызметті жүргізу қаупі бар Серіктестердің тізіміне кіргізілуі; |
| * + 1. Серіктестің осы Қосымшаның немесе Серіктеспен жасалған өзге де шарттардың талаптарын елеулі бұзған жағдайларында; |
| * + 1. Серіктестермен жасалған шарттарда көзделген өзге жағдайларда төлем қызметін көрсетуден бас тартуға құқылы. |
| * 1. Kaspi рұқсат етілмеген төлемдердің, алаяқтық әрекеттердің алдын алу, құпия ақпараттың жариялануына жол бермеу немесе өзге де заңға қайшы әрекеттердің қауіпсіздік деңгейін арттыру мақсатында төлем қызметін көрсету үшін қосымша талаптар көздейді. |
| 1. Рұқсат етілмеген төлем қызметі жөніндегі мәселелерді реттеу тәртібі |
| * 1. Серіктес рұқсат етілмеген төлем қызметін анықтаған жағдайда, Серіктес ол туралы Kaspi-ге төлем қызметінің рұқсат етілмегенін растайтын құжаттарды қоса тіркеп, рұқсат етілмеген төлем қызметі анықталғаннан кейін 3 (үш) операциялық күннен кешіктірмей хабарлайды. |
| * 1. Рұқсат етілмеген төлем қызметі және Kaspi-дің төлем қызметін көрсеткен кезде туындаған өзге де рұқсат етілмеген әрекеттер анықталған кезде Kaspi ол туралы өзіне қатысты мұндай әрекеттерге жол берілген Серіктеске олар анықталғаннан кейінгі келесі жұмыс күнінен кешіктірмей хабарлайды. |
| * 1. Kaspi Серіктестің өтініштерін, соның ішінде рұқсат етілмеген төлем бойынша, сондай-ақ өзге даулы жағдайлар туындаған кезде мұндай өтініштерді алған күннен бастап күнтізбелік 30 (отыз) күннің ішінде қарайды. |
| * 1. Kaspi Серіктеске негізді шағымы бойынша ақшаны тек олар Kaspi-дің және/немесе халықаралық төлем қызметінің нормалары мен ережелері сақталып, Kaspi-ге қайтарылған жағдайда қайтарады. |
| * 1. Рұқсат етілмеген төлемді жасаған кезде Серіктеске шығындар келтірілген жағдайда, Серіктес рұқсат етілмеген төлемнің жасалуына Kaspi-дің кінәсін растайтын құжаттарды берген кезде Kaspi келтірілген шығынды Серіктестің тиісті жазбаша талабын алған сәттен бастап күнтізбелік 30 (отыз) күннің ішінде рұқсат етілмеген төлемнің мөлшерінде өтеуге міндеттенеді. |
| 1. Серіктестің төлем қызметін көрсетуге арналған шартты бұзуға құқығы |
| * 1. Серіктес төлем қызметін көрсету туралы шартты оның нақты орындалған сәтіне дейін бұзуға құқылы. Мына бөлігінде: |
| * + 1. Серіктестің банктік шотына ақша қабылдау қызметі – Серіктестің шотына ақша аударылғанға дейін; |
| * + 1. Банктік шотты пайдаланып, төлем жасау қызметі – төлем Серіктестің шотынан орындалғанға/аяқталғанға дейін; |
| * + 1. Банктік шотты пайдаланып, ақша аударымын жасау қызметі – Серіктестің шотынан ақша аударымы жасалғанға дейін. |
| * 1. Серіктестің Kaspi-ге жеке немесе қолданыстағы заңнамада, Серіктестерге БҚКШ-да көзделген өзге тәсілмен жолданған және жасалған тиісті өтінішті Kaspi-ге беруі төлем қызметін көрсетуге арналған шартты бұзуға негіз болып табылады. |
| 1. Шағымдар келтіру және даулы жағдайларды шешу тәртібі |
| * 1. Даулы жағдайлар туындаған жағдайда, Серіктес ол туралы Kaspi-ге даулы жағдай анықталғаннан бастап күнтізбелік 30 (отыз) күннің ішінде шағымның (болған кезде) негізділігін растайтын құжаттарды қоса тіркеп, жазбаша түрде хабарлайды. Kaspi-дің аталған мерзімнің ішінде Серіктестен мұндай хабарлама алмауы төлем қызметінің дұрыс жасалғанының растамасы болып табылады. |
| * 1. Kaspi рұқсат етілмеген төлемдер қаупін азайту мақсатында даулы жағдайлар бойынша тексерістер жүргізген кезде Kaspi Серіктестің мүддесінде өзінің қалауымен, бактік шотқа нұсқаулар алуды уақытша тоқтатуды қосқанда, Серіктестің залалдары мен шығындарының алдын алу үшін шаралар қолдана алады. |
| * 1. Тараптар даулар мен келіспеушіліктерді сотқа дейінгі тәртіппен реттеу үшін барлық қажетті күштер мен шараларды қолданады. Егер Kaspi мен Серіктестің арасындағы келіспеушіліктер мен даулар келіссөздер барысында реттелмеген жағдайда, олар Қазақстан Республикасының заңнамасына сәйкес Kaspi-дің орналасқан жері бойынша соттың қарауына беріледі. |
| * 1. Егер Серіктестің даулы жағдай бойынша шағымдарын Kaspi негізді деп таныса, Kaspi мұндай шығыс операциясының сомасын немесе оның баламасын қайтарады. |
| * 1. Kaspi Серіктеске негізді шағымы бойынша ақшаны тек олар Kaspi-дің және/немесе төлем жүйесінің нормалары мен ережелері сақталып, Kaspi-ге қайтарылған жағдайда қайтарады. |
| * 1. Егер Серіктестің даулы жағдай жөніндегі өтініші бойынша жүргізілген тергеудің нәтижесінде Серіктестің шағымдары негізсіз болып танылған жағдайда, Kaspi Серіктестен Kaspi-дің мұндай даулы жағдай бойынша тексеріс жүргізуіне байланысты Kaspi-дің барлық шығындарын нақты құны бойынша төлеуін талап етуге құқылы. |
| * 1. Орындаудан немесе тиісінше орындалған нұсқаудан негізсіз бас тарту анықталған жағдайда, Kaspi Серіктеске Серіктестің құжат түрінде дәлелденген шеккен шығындарының сомасынан аспайтын нақты залалдың сомасын өтейді. Мұндай төлемді төлеу Kaspi-ді мұндай нұсқауды орындаудан босатады, бұл ретте Серіктес жаңа нұсқау беруге құқылы. |
| * 1. Төлем Kaspi-ге нұсқауды орындаудан немесе тиісінше орындаудан негізсіз бас тартуды растауға жеткілікті құжаттар берілген күннен бастап күнтізбелік 90 (тоқсан) күннің ішінде жасалады. |
| 1. Төлем қызметін көрсету талаптарының өзгерісі |
| * 1. Төлем қызметін көрсетуге арналған шарттың талаптары Серіктестерге БҚКШ-да немесе Қосымшада көзделген тәртіппен өзгертіледі. |
| * 1. Kaspi өзгерістерді Серіктес үшін оларды жақсарту жағына қарай біржақты тәртіппен жасауға құқылы. Төмендегілерге қатысты талаптардың өзгерісі төлем қызметін көрсетуге арналған шарт бойынша жақсартулар болып табылады: |
| * + 1. Алынатын комиссияның мөлшерінің азаюы; |
| * + 1. Комиссияны төлеу мерзімін кейінге қалдыру; |
| * + 1. Комиссияны төлеу бойынша жеңілдіктің берілуі; |
| * + 1. Қолма-қол жасалмайтын нысанда төлем жасағаны үшін бонустардың, ынталандыру сыйақылары мен төлемдердің берілуі; |
| * + 1. Төлем қызметін көрсеткен кезде көрсетілетін қосымша қызметтердің көлемінің ұлғаюы; |
| * + 1. Рұқсат етілмеген төлемдерден, алаяқтық әрекеттерден, құпия ақпаратты жария етуден немесе өзге заңға қайшы әрекеттерден қорғайтын қауіпсіздік рәсімдерінің күшейтілуі; |
| * + 1. Серіктеске қызмет көрсетудің қолайлылығын арттыруды көздейтін төлем қызметін көрсету талаптарының және/немесе тәртібінің өзгертілуі; |
| * + 1. Төлем қызметін көрсету тәртібіне қатысты Қазақстан Республикасының заңнамасының өзгеруіне байланысты төлем қызметін көрсетуге арналған шарт талаптарының өзгертілуі; |
| * + 1. Төлем жүйелері ережелерінің немесе талаптарының өзгертілуіне байланысты төлем қызметін көрсетуге арналған шарт талаптарының өзгертілуі, егер олардың қабылданбауы төлем қызметін көрсетуден бас тартудың немесе кешіктірудің себебі болса. |
| * 1. Егер Серіктес өзгерістер күшіне енгізілетін күнге дейін өзгерістерді енгізуден жазбаша бас тартпаса, төлем қызметіне арналған шарттың талаптарына өзгеріс екіжақты тәртіппен мынадай тәсілдердің бірімен: тиісті келісімге қол қою; хаттармен, жеделхаттармен, телефонжазбалармен, телетайпжазбалармен, факс, [электрондық құжаттармен](jl:1035484.0), электрондық хабарламалармен немесе тараптардың ерік білдіруінің мазмұнын анықтайтын басқа құжаттармен алмасу арқылы енгізілуі мүмкін немесе заңнамада көзделген қорғаныс әрекеттерінің өзге элементтерімен, атап айтқанда, динамикалық сәйкестендіру жүйесінің кодын, ДСН-кодын енгізу, Жеке кабинетте немесе электрондық терминалда әрекеттер жасау арқылы, Kaspi-дің қалауы бойынша Байланыс арналарының бірімен хабарламалармен алмасу арқылы, өзгерістерді/толықтыруларды, өзгертілген құжаттарды, Тарифтерді немесе жаңа редакциядағы құжаттарды кез келген келесі тәсілдермен Kaspi-дің қалауынша: өз қолына беріп, факсимильдік байланыспен, Сайттағы жарияланыммен немесе өзге Байланыс арнасымен жолдап, өзгерістер туралы Серіктеске өзгерістер енгізілгенге дейін күнтізбелік 5 күн бұрын хабарлау арқылы куәландырылады. Егер жоғарыда аталған мерзім өткеннен кейін Серіктес Kaspi-дің қызметтерін пайдалануды жалғастырса, Серіктес үшін өзгерістер күшіне енеді және Серіктес барлық өзгерістерді қабылдады деп саналады. Осы тармақта көзделген тәсілдердің бірімен жасалған мәмілелер Тараптардың келісімімен жазбаша түрде мәміле жасаумен тең. |
| * 1. Kaspi-дің хабарламасында көрсетілген өзгерістермен Серіктес келіспесе, ол өзгерістер күшіне енгенге дейін Kaspi-ге хабарлап, Қосымшадан бас тартуға құқылы, бұл жағдайда мұндай өзгерістер енгізілген болып саналмайды және қолданылмайды. Хабарламада Серіктестің уәкілетті тұлғасы қол қойған және оның мөрімен (бар болса) бекітілген Қосымшаны бұзу туралы хаттың сканерленген көшірмесі қамтылуға тиіс. Бұзу туралы аталған тәртіппен хабарлаған жағдайда, Kaspi енгізген өзгерістер күшіне енген күннен бастап Қосымша бұзылады, бұл ретте Серіктес Қосымша бойынша туындаған, бірақ орындалмаған, соның ішінде қызмет ақысын төлеу бойынша барлық міндеттемелерді орындауға міндетті.   2. Kaspi-дің төлем қызметін көрсету мүмкіндігін көздейтін банктік қызмет көрсету шарттарының өзгерісі осындай шарттарда көзделген тәртіппен және талаптарда енгізіледі. |
| * 1. Kaspi төлем қызметін көрсетуге арналған шарт жасалған күнгі жағдай бойынша белгіленген халықаралық төлемдер және (немесе) ақша аударымдары жасалған кезде алынатын төлем қызметі бойынша комиссияны ұлғаю жағына қарай біржақты тәртіппен өзгертуге құқылы, олар бойынша Kaspi комиссияның өзгертілгені туралы Серіктеске өзгерістер енгізілгенге дейін күнтізбелік 1 (бір) күннен кешіктірмей хабарлайды. |
| * 1. Төлем қызметін көрсетуге арналған шарт Қосылуға арналған өтінішке қол қойылған сәттен бастап 1 (бір) жылға жасалады. Егер Серіктес қолданылу мерзімі аяқталатын күнге дейін кемінде күнтізбелік 5 (бес) күн бұрын осы Қосымшаға сай төлем қызметін көрсетуге арналған шарттың мерзімін ұзартудан бас тарту туралы жазбаша түрде хабарламаға бастама көтермеген жағдайда, төлем қызметін көрсетуге арналған шарттың мерзімі ұқсас мерзімге ұзартылады. Бұл ретте төлем қызметін көрсетуге арналған шарттың мерзімі тиісті ұзартылған сәттен бастап көрсетілетін төлем қызметінің ақысы мерзім ұзартылған сәтте қолданыста болған Тарифтерге сай төленеді.   \* \* \* |